CELEX: 32021D1220(01)
Language: hu
Date: 2021-11-23 00:00:00
Title: A Tanács határozata (2021. november 23.) az Európai Élelmiszerbiztonsági Hatóság Igazgatótanácsa egy tagjának kinevezéséről 2021/C 512 I/03

2021.12.20.   
               
               
                  HU
               
               
                  Az Európai Unió Hivatalos Lapja
               
               
                  CI 512/12
               
            
         A TANÁCS HATÁROZATA
         (2021. november 23.)
         az Európai Élelmiszerbiztonsági Hatóság Igazgatótanácsa egy tagjának kinevezéséről
         (2021/C 512 I/03)
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszerbiztonságra vonatkozó eljárások megállapításáról szóló, 2002. január 28-i 178/2002/EK európai parlamenti és tanácsi rendeletre (1) és különösen annak 25. cikke (1) bekezdésére,
         tekintettel az Európai Bizottság 2021. július 14-én kelt levelében a Tanácsnak benyújtott jelöltlistára,
         tekintettel az Európai Parlament 2021. október 18-án kelt levelében kifejtett álláspontra,
         mivel:
         
                     (1)
                  
                  
                     Kiemelten fontos biztosítani az Európai Élelmiszerbiztonsági Hatóság függetlenségét, átláthatóságát, hatékonyságát és tevékenységének magas tudományos színvonalát. Emellett elengedhetetlenül fontos biztosítani a Hatóság tagállamokkal való együttműködését is.
                  
               
                     (2)
                  
                  
                     A 178/2002/EK rendelet 25. cikkének (1) bekezdése előírja, hogy az Európai Élelmiszerbiztonsági Hatóság Igazgatótanácsának tagjai közül négynek fogyasztóvédelmi szervezetekhez vagy az élelmiszerláncban tevékenykedő egyéb érdekképviseleti szervezethez kapcsolódó szakmai háttérrel kell rendelkeznie. Az Európai Élelmiszerbiztonsági Hatóság Igazgatótanácsának ilyen szakmai háttérrel rendelkező tagjai közül egy tagnak a hivatali ideje 2021. június 30-án lejárt. Az említett tag helyére ezért fogyasztóvédelmi szervezetekhez vagy az élelmiszerláncban tevékenykedő egyéb érdekképviseleti szervezethez kapcsolódó szakmai háttérrel rendelkező új tagot kell kinevezni
                  
               
                     (3)
                  
                  
                     Az Európai Élelmiszerbiztonsági Hatóság Igazgatótanácsa új tagjának kinevezése érdekében a Tanács – a Bizottság által készített dokumentáció alapján és az Európai Parlament által kifejtett álláspont fényében – megvizsgálta a Bizottság által benyújtott jelöltlistát. A cél a lehető legnagyobb szakértelemnek és a megfelelő szakmai tapasztalatok széles körének, valamint – ezekkel összhangban – az Unió területén belüli lehető legszélesebb földrajzi megoszlásnak a biztosítása.
                  
               
                     (4)
                  
                  
                     Az (EU) 2019/1381 európai parlamenti és tanácsi rendelet (2) 10. cikkének (2) bekezdése úgy rendelkezik, hogy az Európai Élelmiszerbiztonsági Hatóság Igazgatótanácsában helyet foglaló, 2022. június 30-án hivatalban lévő tagok hivatali ideje az említett napon lejár. A megüresedett helyet ezért 2022. június 30-án lejáró hivatali idővel kell betölteni,
                  
               ELFOGADTA EZT A HATÁROZATOT:
         
            1. cikk
            A Tanács az Európai Élelmiszerbiztonsági Hatóság Igazgatótanácsába a 2021. november 23.-és 2022. június 30.-közötti időszakra Marija CERJAK-ot nevezi ki tagnak.
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2021. november 23.-án
            
               
                  a Tanács részéről
               
               
                  az elnök
               
               G. DOVŽAN
            
         
         
            (1)  HL L 31., 2002.2.1., 1. o.
         
         
            (2)  Az Európai Parlament és a Tanács (EU) 2019/1381 rendelete (2019. június 20.) az élelmiszerláncban alkalmazott uniós kockázatértékelés átláthatóságáról és fenntarthatóságáról, továbbá a 178/2002/EK, az 1829/2003/EK, az 1831/2003/EK, a 2065/2003/EK, az 1935/2004/EK, az 1331/2008/EK, az 1107/2009/EK, valamint az (EU) 2015/2283 rendelet és a 2001/18/EK irányelv módosításáról (HL L 231., 2019.9.6., 1. o.).